钦定古今图书集成/明伦汇编/氏族典/第295卷 > 《苏州府志》 > 章鉴
## 钦定古今图书集成/明伦汇编/氏族典/第295卷 > 《苏州府志》 > 章鉴

按《宋史章鉴传》：“鉴字公秉，分宁人。以别院省试及第，
累官中书舍人、侍左郎官，崇政殿说书，进签书枢密
院事，迁同知枢密院事。咸淳十年，拜右丞相。明年，大
元兵逼临安，鉴托故径去，遣使亟召还朝。既至，罢相，
予祠。殿帅韩震之死，鉴与曾渊子明震无他。至是，御史王应麟缴其录黄，谓震有逆谋，鉴与渊子曲庇之。”
坐是削一官，放归田里。鉴在朝日号宽厚，然与人多
许可，士大夫目为“满朝欢”云。